L'OCCC per a facilitar l'estimació d'emissions dels projectes de reducció d'emissions presentats per les entitats socials ha aprovat fins al moment 11 metodologies de projecte que es basen en metodologies internacionalment acceptades, i que han estat adaptades a la realitat catalana:
Reemplaçament de calderes per a calefacció i aigua calenta sanitària (ACS) que utilitzin fonts d'energia no renovable (gasoil, gas natural, etc) per calderes que funcionin amb pèl·lets o estella de fusta.
Reemplaçament de calderes que generen aigua calenta sanitària (ACS) mitjançant fonts d'energia no renovables per plaques solars.
Reemplaçament del consum d'electricitat generat amb fonts no renovables per l'autogeneració d'electricitat amb fonts 100% renovables com la fotovoltaica o la minieòlica.
Vehicles elèctrics amb renovables.
Canvi de vehicles que funcionen amb fonts no renovables per vehicles elèctrics que consumeixin electricitat 100% renovable.
Bicicletes i tricicles elèctrics.
Canvi de vehicles que funcionen amb combustibles fòssils per bicicletes i/o tricicles elèctrics.
Malbaratament alimentari en entitats de gestió d'excedents alimentaris
Aprofitament d'excedents alimentaris per part d'entitats de gestió per a evitar que esdevingui un residu.
Aquesta metodologia va adreçada a entitats en que la seva finalitat és gestionar excedents alimentaris per a evitar el seu malbaratament (bancs d'aliments i d'altres).
Malbaratament alimentari amb una actuació
Aprofitament d'excedents alimentaris amb una actuació per a evitar que esdevingui un residu.
Aquesta metodologia va adreçada a organitzacions que tenen una activitat que no va adreçada a evitar el malbaratament alimentari, però que gestionen aliments (hospitals, restaurants, etc) i volen fer una actuació de gestió dels seus excedents alimentaris per a evitar haver-los de llançar com a un residu.
Gestió de fertilitzants en sòls agrícoles.
Canvi en la gestió dels fertilitzants rics en nitrogen que s'apliquen en els sòls agrícoles.
Substitució de sistemes de calefacció i/o aigua calenta sanitària (ACS) que utilitzin fonts d'energia no renovable per la compra de calor a una xarxa de calor.
Millora de l'eficiència energètica dels sistemes de calefacció i ACS
Aplicació de mesures de millora de l'eficiència energètica dels sistemes de calefacció i/o aigua calenta sanitària (ACS), com canvi del sistema o canvi dels seus components.
Construcció i rehabilitació d'edificis amb criteris d'estalvi energètic
Implementació de mesures per a l'estalvi energètic en un edifici, ja sigui de nova construcció o fruit d'una rehabilitació que redueixin la seva demanda energètica de calefacció i/o ACS i d'altres mesures que millorin l'eficiència energètica de l'edifici.
Tanmateix, quan el projecte implica actuacions que no queden recollides a cap de les metodologies aprovades, el promotor igualment pot presentar el projecte i caldrà que adjunti una proposta de nova metodologia per a que sigui avaluada per l'OCCC.
Si la metodologia és aprovada, passarà a formar part de les metodologies del Programa i estarà a l'abast del promotor que l'ha presentat i d'altres que la vulguin fer servir pels seus projectes.
L'OCCC està de suport per al desenvolupament d'aquesta nova metodologia i quan es té coneixment d'un projecte que pot reduir emissions i no té metodologia, abans de la presentació del PIN, l'OCCC si és possible, facilita la metodologia a l'entitat, a partir de la informació facilitada.
Accediu a l'apartat Documentació